runetrust/blame-folketinget-dk huggingface dataset:
Morten Bødskov (S), 2012-01-17:
Det er disse to modsatrettede hensyn, som skal afvejes, når det gælder spørgsmålet om psykologers vidnepligt og herunder, om psykologer bør omfattes af den absolutte vidneudelukkelsesregel i retsplejelovens § 170, stk. 1, på samme måde som præster og altså også forsvarere i straffesager.
Margrethe Vestager (RV), 2013-11-14:
Sådan et overblik, jeg tror, de fleste kender det fra sig selv, giver mulighed for, at man kan prioritere, hvad det er, man gerne vil, sådan at man ikke ved årets slutning må konstatere, at man enten har brugt langt flere penge, end man egentlig havde forestillet sig, eller – for den sags skyld, modsat – at man har brugt langt mindre, end man egentlig havde forestillet sig.
Marianne Jelved (RV), 2000-04-11:
Der var ingen i EU eller i Ecofin eller nogen andre steder, der kunne sige andet end »nå«, fordi regeringen i Frankrig, som er et euroland, fuldstændig suverænt bestemmer over sin egen finanspolitik og kan ændre den fra dag til dag uden at spørge nogen - til beroligelse for hr. Keld Albrechtsen.
Martin Henriksen (DF), 2018-05-08:
Det er et faktum, som man kan se ud fra de rapporter, som bliver lavet fra de private lægeklinikker, som har tilbud målrettet illegale indvandrere, at år efter år er der flere hundrede tidligere au pairer, som nu lever illegalt i Danmark, fordi de ikke vil rejse hjem, de vil blive i Danmark.
Margrethe Vestager (RV), 2012-02-08:
Spørgsmålet om sanktioner er derfor et spørgsmål, der er fuldstændig afklaret, for Danmark bliver ikke omfattet af nogen sanktioner i forbindelse med vores økonomiske politik eller i forbindelse med den måde, vi fører vores økonomiske politik på, men det er noget, der er et anliggende for eurolandene, det er noget, de har for sig selv.
Poul Nødgaard (DF), 2000-02-10:
Der er jo ikke noget, der er skønnere her i livet, end at man selv beslutter flest mulige ting, og hvis ministeren mener noget med decentralisering, så mener jeg, at der må ske en nøje kulegravning af, hvilke opgaver der i øjeblikket vurderes af både biskop, provst osv. og eventuelt også af Kirkeministeriet, og om ikke sådan nogle ting kunne lægges ud til de enkelte menighedsråd.
Louise Frevert (DF), 2004-02-20:
Desuden er det præciseret i lovforslaget, at en forudsætning for at få støtte er, at der er udarbejdet en helhedsplan for den enkelte person - vi havde gerne set, at det havde heddet handlingsplan - der indeholder en personlig plan for uddannelse og job både på kort og lang sigt, og det mener vi er meget væsentligt, set i lyst af at man også giver mulighed for at rådgive og støtte aktive personer under 15 år, når de skal deltage i en målrettet træning på højt niveau.
Kristian Jensen (V), 2002-03-20:
Jeg vil sige til hr. Jens Peter Vernersen, at ligegyldig hvordan han stiller tingene op, kan han ikke rende fra, at de grønne afgifter, som Nyrupledede regeringer har gennemført op gennem 1990'erne, har betydet en stigning for lavtlønsindkomstgrupperne på 115 pct. og for direktørindkomstgrupperne på kun 32 pct. Og det er en skæv profil, som vi ikke bryder os om i Venstre. Til fru Elisabeth Arnold: Det er sådan, at man har frit valg mellem de valgmuligheder, der nu engang er.
Flemming Kofod-Svendsen (KRF), 2000-05-23:
Jeg håber, at vi får et forslag, når vi samles igen i begyndelsen af oktober - hvornår det forslag, som vi skal behandle, kommer, ved jeg ikke, men det er i hvert fald efter åbningsdebatten - der er mere enkelt og positivt udformet; men selve indfaldsvinklen er rigtig, og den støtter vi.
Jakob Engel-Schmidt (V), 2017-03-29:
Når jeg nævner det, er det blot, fordi det fyldte en hel del, og man desværre både fra oppositionens, fra meningsdannernes og andres side ikke følte anledning til at leve op til sit ansvar og gøre opmærksom på, at den her rapport, som man brugte til at kritisere regeringen, faktisk var bygget på, ja, falske nyheder, dårlige determinanter og dårlig information.
Carina Christensen (KF), 2009-10-21:
Evalueringerne er ikke så entydige, og man synes måske ikke – hverken i Plussrapporten eller i Statens Kunstråd – at det her er den rigtige måde at køre videre på, hvis man gerne vil arbejde videre med eksempelvis kulturskoler, som jo er det, vi drøfter her og nu.
Peter Skaarup (DF), 2000-01-19:
Så altså konkluderende kan jeg sige: Vi kan bestemt ikke love støtte fra Dansk Folkeparti til det her forslag i den nuværende udformning, men man kan da ikke udelukke, hvis der bliver rettet op på endnu flere af de svagheder, som vi har set, at vi vil kunne støtte det i den sidste ende.
Søren Søndergaard (EL), 1999-01-28:
Jeg vil godt på Enhedslistens vegne erklære mig enig i den køreplan, som ligger efter den her debat. Det vil sige, at vi først skal have et par høringer, én før og én efter sommerpausen, hvor partierne og andre kan fremlægge deres eventuelle forslag og holdninger og synspunkter og ideer og tvivlsspørgsmål i forhold til ændringer af grundloven, og så skal der komme en konklusion ved udgangen af grundlovens jubilæumsår, f.eks. ved hjælp af en forespørgselsdebat, hvor Folketinget så kan træffe beslutning, om der skal nedsættes en grundlovskommission, om der skal udpeges en ekspertgruppe til at komme med et forslag, eller om der skal ske noget helt tredje, eventuelt at der overhovedet ikke skal ske noget som helst.
Jens Rohde (V), 2000-05-11:
Jeg vil også godt spørge, om hr. Aage Frandsen kan bekræfte, at han på tv efter forligets indgåelse - nu kan jeg desværre ikke stå og dokumentere det her - sagde, at den fjerde kanal var skræddersyet til DR, at at han nikkede ja til spørgsmålet fra journalisten. Det må den jo nødvendigvis også være i og med, at hr. Aage Frandsen siger, at mange lyttere ikke kan være et succeskriterium, for så har man jo et problem, hvis man er kommerciel udbyder, i og med at der ikke vil være kommerciel basis.
Karsten Lauritzen (V), 2012-02-23:
Så fru Anne Baastrup har det sådan, at det er helt i orden, at forløbet for en person, der i øjeblikket er dømt for, lad os sige 12 forskellige forhold, det er butikstyverier, vold og en lang række andre ting, vi f.eks. kan antage i øjeblikket er en del af en ungdomssanktion, nu bliver afbrudt.
Per Clausen (EL), 2005-06-16:
Men alligevel synes jeg nu, at når der er nogle, der har gjort sig den anstrengelse at fremsætte forslaget, bliver man nødt til at tage stilling til det, og der er sådan set ikke nogen tvivl om i Enhedslisten, også ud fra de udsagn, der er kommet fra Det Dyreetiske Råd, at vi støtter forslaget.
Anders Kronborg (S), 2025-11-19:
Det her er, synes jeg, et godt og progressivt lovforslag, bl.a. fordi man kan se, at siden 2019 har der været en stigning i beslaglæggelse af kontanter, og der kan jo være en risiko for, at kontanter, der flyder frit over grænser og mellem personer, bruges til noget forkert og kriminelt – terrorisme, hvidvask og andet.
Finn Sørensen (EL), 2016-06-01:
Men det, jeg vil spørge til, er en udtalelse, som fru Pia Olsen Dyhr kom med i forbindelse med SF's landsmøde, hvor hun sagde, at det var en fejl at skrive under på den tidligere regerings regeringsgrundlag fra 2011, hvor der jo stod, at man ville videreføre VKO-regeringens økonomiske politik i bredeste forstand, herunder efterløn- og dagpengereformen.
Henning Grove (KF), 2000-05-11:
De får ikke det direkte tilskud, men de får en mulighed for at få en hjælpende hånd, hvor vi fra Folketingets side siger til de her mennesker: Vi ved godt, I har haft det svært, men nu kan I godt starte jeres eget landbrug op, og vi giver en lille støtte til det.
Per Ørum Jørgensen (KF), 2006-05-11:
Samme år skal mindst halvdelen af de offentlige forskningsmidler udbydes i åben konkurrence, så midlerne går til de bedste forskere og de bedste forskningsmiljøer, og i den forbindelse ønsker vi, at der skal igangsættes flere store og langsigtede forskningsprojekter, og at der skal ske en mere systematisk evaluering af forskningskvaliteten.
Morten Messerschmidt (DF), 2009-01-14:
Det kvitterer jeg gerne for, men jeg må sige, at jeg har svært ved at tro, at det er helt oprigtigt, at man fuldstændig har opgivet alle sine planer om at afvikle kronen, og derfor vil jeg gerne høre, hvilke overvejelser statsministeren gør sig.
Julie Rademacher (S), 2011-01-20:
Det er jo hverken voldsomme eller urimelige krav, EITI stiller til firmaer i udvindingsbranchen, så basalt set vil forslaget blot sikre, at firmaer i udvindingsbranchen får stillet samme krav som firmaer i andre brancher, nemlig at de har orden i regnskaberne og betaler den skat, de er forpligtet til.
Peter Skaarup (DF), 1999-05-21:
I mange lande diskuterer man i øjeblikket og har gjort inden for de seneste år efter Murens fald, hvad man egentlig skal gøre med de personer, der har spioneret eller har undergravet menneskerettigheder eller har udøvet vold mod personer i forbindelse med det kommunistiske regime, man nu har haft.
Sofie Lippert (SF), 2024-11-07:
Det er vigtigt, at man ikke negligerer anerkendelsen og behovet for den bedst mulige dybdegående faglige vurdering, men lader det være op til fonden at vurdere, om det i den givne situation vil være tilstrækkeligt at få en forskningskyndig vurdering i forbindelse med den pågældende ansøgning.
Nick Hækkerup (S), 2020-05-13:
Enten er vi tilbage til den manglende forståelse for det med smittetrykkene, eller også er vi simpelt hen tilbage til, at spørgeren ikke forstår, at jo flere vi tager ind i Danmark, som potentielt er smittet med corona, jo større er risikoen for, at der sættes nye smittekæder i gang, smittekæder som dem, vi så kom ind med de første turister, der havde været i Østrig og kom hjem fra skiferie, og som betød, at Danmark blev lagt ned.
Per Clausen (EL), 2008-12-11:
Det, jeg forsøgte at sige, var bare, at jeg tror, at begejstringen ude i folkeskolerne måske vil være begrænset, når fru Charlotte Dyremose siger: Jamen I må undervise alt det, I vil, i de kreative fag, men I skal gøre det inden for de økonomiske og styringsmæssige rammer, der gælder i dag.
Inger Støjberg (DD), 2025-10-09:
Hvis fru Helle Bonnesen hentyder til, at man har fjernet bogmomsen, så man kan købe hr. Jan E. Jørgensens bog lidt billigere, vil jeg sige, at jeg ikke ved, om det er åndelig oprustning, men det giver jo i hvert fald et større salg af bøger fra hr. Jan E. Jørgensens boghylde, og det kan da så være en glæde.
Villy Søvndal (SF), 2001-03-21:
Jeg antager, at når udenrigsministeren besvarer forespørgslen, som tilfældet var, så er det udtryk for, at ikke kun når nogle amerikanske topdiplomater udtaler sig, er Folketinget klædt på til at kunne stille de rigtige spørgsmål; det må vel også betyde - og det vil jeg bede om udenrigsministerens tilsagn om, at Udenrigsministeriet aktivt informerer om, at nu er vi i så og så høj grad informeret om projektets tekniske stade, nu har vi deltaget i de og de politiske drøftelser af afgørende betydning for det her projekt.
Dorte Bennedsen (S), 2001-03-22:
Ministeren har oven i købet i det brev tilbudt EU-formandskabet, at Danmark vil komme med et udkast til, hvorledes en sådan liste kan se ud. Dette her handler faktisk udelukkende om, at vi skal føre kontrol med egentlig narkotika og ikke kontrol med, hvad folk medbringer af hovedpinetabletter eller hostesaft, eller hvad ved jeg.
Morten Messerschmidt (DF), 2023-05-11:
Men grundlæggende er det vel en sund tanke, at vi lægger et ekstra gebyr på de folk, som vi ved igennem rigtig, rigtig mange år har trukket veksler på den danske statskasse, idet vi således gør det mere attraktivt for folk, der rent faktisk tjener gode penge, lader sig integrere og har en naturlig tilknytning til det danske samfund, end for folk, der igennem rigtig mange år bare har levet på offentlig forsørgelse.
Mette Thiesen (DF), 2025-05-09:
Jeg vil også tilslutte mig kritikken af de her såkaldte bunkebryllupper, som vi desværre ser igen og igen, hvor man laver et lovforslag, som indeholder så ekstremt mange forskellige elementer, at det kan være meget, meget svært at danne sig et overblik og i øvrigt se en sammenhæng mellem de forskellige elementer.
Søren Kolstrup (EL), 1999-04-08:
Dernæst skal jeg spørge hr. Peter Hansen-Nord, om det er korrekt forstået, at hr. Peter Hansen-Nords ideal omkring kraftvarme altså er en fri prisdannelse, så kraftdelen og varmedelen ligesom løsrives mere og mere fra hinanden, og at elprisudvalg m.m. er noget, som skal afvikles på det fri marked.
Kim Edberg Andersen (NB), 2023-11-28:
Men rekrutteringen hjælper vi ikke ved at give folk 10 pct. mere i understøttelse, mens de læser til sosu-assistent eller sosu-hjælper, for virkeligheden er – og det er der, hvor man tager fejl, hvis man tror, at det her handler om penge – at hvis vi skal have folk i ældreplejen, så det fungerer, skal vi have folk, der har lyst til at pleje mennesker.
Bent Bøgsted (DF), 2004-10-19:
Jeg må nok indrømme, at der er lidt misvisende tendenser hen ad vejen, som jeg tror skal afklares i udvalgsarbejdet, men indtil videre vil jeg godt afvente resultatet fra de partier, der er med i forliget, før jeg tager endelig stilling, og vi vil afvente afklaringerne på spørgsmålene til udvalget, før vi træffer den endelige beslutning.
Carsten Hansen (S), 2003-02-26:
Er det sådan, at it er spild af tid for de kortuddannede, eller hvordan hænger det sammen, for det er jo it, som er en utrolig vigtig kompetence for mennesker, der ikke har trukket på kontoen, og som har behov for det? Så er det, jeg spørger: Vi får en hel masse at vide om regeringens målsætninger, men når handlingerne viser, at der er en reel nedgang på mellem 30 og 40 pct. i Koldingområdet, er det så ikke et udtryk for, at man nedprioriterer it?
Kristian Thulesen Dahl (DF), 2021-11-17:
Om den anden ting i forhold til det der med, at fru Rosa Lund siger, at det må myndighederne afgøre, og at hun har tillid til myndighedernes beslutning, vil jeg sige, at jeg da godt kan finde eksempler på, at myndigheder tidligere har truffet en beslutning, fru Rosa Lund har kommenteret og haft nogle holdninger til.
Lene Espersen (KF), 2001-05-16:
Jeg synes, det er godt, at SF her har præciseret, at man egentlig synes, at det er en udmærket reguleringsmodel, som ministeren lægger op til med de overdragelige kvoter, og det, jeg sådan kan forstå, der er SF's problem, det er den såkaldte kapitalisering, som er sådan lidt et stygge-ulv-udtryk, man kommer rendende med, men hvad havde SF så forestillet sig? SF har forpligtet sig til en hurtig og effektiv tilpasning, og hvis man er modstander af, at der kommer risikovillig kapital ind, der klarer tingene på privatøkonomiske vilkår, så er der kun ét alternativ, og det er, at statskassen betaler for det.
Eva Kjer Hansen (V), 2009-10-29:
Så der skal absolut fortsat være fokus på udviklingen af økologien, men som mange ordførere også har været inde på, betyder det en hel del, hvor mange penge der så ender i det her grønne udviklings- og demonstrationprogram, og der tolker jeg de faldne ord, som om der i virkeligheden – også fra Socialdemokraternes, SF's og Enhedslistens side – er et ønske om, at der rent faktisk bliver afsat midler til forskning inden for det her felt, og derfor kan jeg jo kun beklage, at Socialdemokraterne og SF ikke har holdt fast med hensyn til globaliseringforhandlingerne, for det er jo rigtigt, at der er et forslag fra regeringen om at få tilført 40 mio. kr. til netop GUDP-programmet.
Thomas Danielsen (V), 2019-04-30:
Det er vores ambition, at man skal kunne lave en indeksering af børnecheken, for vi mener ikke, at det er rimeligt, at man skal have en så høj børnecheck og kunne trække den med hjem til lande, hvor man har en væsentlig lavere lønindkomst og væsentlig lavere leveomkostninger.
Kristian Pihl Lorentzen (V), 2012-03-20:
Derfor er jeg lidt forundret over det forvrængede billede, man prøver at male her, hvor man lader, som om at der ikke blev indført et takstloft, hvad der gjorde i en aftale mellem Venstre, De Konservative, Dansk Folkeparti og Det Radikale Venstre i 2007, et takstloft, der udfladigede det her, så vi nu har stigninger, der ligger langt under, hvad der var tilfældet i Nyrupregeringens tid.
Ruben Kidde (RV), 2020-05-14:
Jeg håber ikke, at der er for meget af borgerforslaget, der bliver lost in translation, for det indeholder så meget godt, og jeg vil faktisk også tro, at langt de fleste af dem, der har været med til at stille forslaget – både organisationerne og de 68.000 danskere, som har skrevet under – vil kunne genkende sig selv i det lovforslag, som vi nu behandler.
Bjarne Corydon (S), 2012-09-06:
Det er faktisk sådan, at netop i dag, hvor vi har debatteret næste års finanslov i Danmark, har resten af Europa haft øjnene stift rettet mod Den Europæiske Centralbank, som har fremlagt forslag, der skal dæmme op for den grundlæggende frygt, der nu i lang tid har været, for at der vil ske et egentligt sammenbrud af eurozonen og den fælles valuta.
Jesper Langballe (DF), 2006-05-02:
Der vil jeg så godt spørge fru Lone Dybkjær: Hvis vi nu kunne enes om, at vi her ikke regner i decennier, men i millennier, ville der så ikke være god mening i at sige, at de optagelsesforhandlinger såmænd godt kunne vente 600-700 år?
Morten Bødskov (S), 2012-01-11:
Som sagt siger det sig selv, at landets love skal overholdes, og det er klart, som jeg har sagt et par gange, at jeg som justitsminister jo selvfølgelig tager afstand fra enhver overtrædelse af bl.a. straffeloven, og som sagt gælder det også, uanset om overtrædelsen begås som led i noget, den pågældende måtte opfatte som politisk virksomhed.
Morten Bødskov (S), 2013-11-06:
Men det ændrer jo ikke ved den kendsgerning, at der i den nævnte periode og i det hele taget de seneste 2 år har været tale om en markant forøget kontrolindsats, som pr. dags dato i år altså har resulteret i 83 kontroller, som har omfattet mere end 7.500 personer.
Kaj Ikast (KF), 1999-11-23:
Når Det Radikale Venstre ikke kan forstå, hvorfor vi har fremsat det her, kan jeg sige, at det faktisk er, fordi det egentlig var færdigforhandlet i foråret og klart til at blive gennemført, og det var ikke oppositionen, der haltede bagud og havde tabt pusten.
Pernille Skipper (EL), 2014-04-11:
Det leder mig hen til noget af det, som undrer Enhedslisten en lille smule ved det her lovforslag, og det er, at det øjensynlig ikke er en mulighed – jeg vil i hvert fald gerne spørge ministeren om det, eventuelt på skrift – at en eventuel handleplan eller en aftale mellem netværket og den unge kunne være, at netværket mødtes igen og fulgte op på aftalen.
Per Ørum Jørgensen (KF), 2009-04-24:
Jeg vil faktisk gerne anerkende hr. Lars-Emil Johansens konstruktive tilgang til den her problemstilling og spørge hr. Lars-Emil Johansen, som jo også er formand for Grønlandsudvalget, som kom med den ganske fornuftige idé, at regeringen, landsstyret, Foreningen Grønlandske Børn og UNICEF samarbejdede om at finde nogle konkrete løsningsforslag til at forbedre børnenes vilkår, om det er et forslag, som hr. Lars-Emil Johansen efter det grønlandske valg, hvor der vil være et nyt landsstyre, vil arbejde videre med og eventuelt forsøge at realisere det.
Charlotte Dyremose (KF), 2004-12-01:
Vi er dog af den overbevisning, at når vi nu ved, at man hurtigere drikker sig beruset i visse former for alkohol, altså den hårde spiritus, end i øl, hvor det går lidt langsommere, gør det ikke noget, at de incitamenter, der ligger i afgiftsstrukturen, tilskynder til, at man benytter sig af den form for alkohol, der forhåbentlig har en mindre skadelig effekt, fordi der går længere tid.
Orla Østerby (KF), 2017-05-16:
I en sag om en person, der søger juridisk kønsskifte, er det CPR-kontorets procedure at bekræfte modtagelsen af en ansøgning om juridisk kønsskifte, samtidig med at der vedlægges en skriftlig vejledning og information til ansøgere om følgende: Din juridiske status som far eller mor til et barn efter børneloven ændres ikke, selv om du skifter køn.
Lene Espersen (KF), 1998-04-22:
Jeg tror sådan set, at den danske befolkning på et tidspunkt vil ændre holdning til euroen og faktisk føle, at det er en god idé, og det tror jeg vil ske på det tidspunkt, hvor euroen har været en realitet i flere år, og hvor der faktisk kommer en fysisk fælles mønt, hvor danskerne, når de er på rejser i udlandet, og når deres virksomheder handler, oplever den praktiske konstellation og alle de fordele, der er ved den.
Eva Kjer Hansen (V), 2006-03-14:
Jeg synes, at Det Radikale Venstre og SF svigter de børn og unge, der er på vej ud på et sidespor, pjækker fra skolen, er ude i noget kriminalitet eller på anden vis har problemer, ved at de ikke vil bakke op om, at vi her kan få aktiveret forældreansvaret og få hjulpet forældrene til at gøre en indsats for at undgå, at deres børn bliver tabere i det danske samfund.
Jakob Sølvhøj (EL), 2016-10-13:
Hvis vi gjorde det, hvis vi udnyttede de muligheder, der er i de offentlige, de kommunale institutioner, ville vi dermed få etableret nogle tilbud, som var rigtig gode, som havde meget fleksible muligheder, og som havde det i sig, at man var sikker på, at de vilkår, der er gældende for børn og for ansatte, fuldt ud levede op til de kvalitetskrav og de overenskomstmæssige forventninger, vi har til vores dagtilbudsområde i dag.
Lisbeth Bech Poulsen (SF), 2013-02-07:
Og så er der noget, som jeg synes er rigtig, rigtig vigtigt, nemlig at vi i det her land har en stor gruppe vælgere med et handicap – det kan være ordblinde eller blinde – og på den her måde vil de få nogle nye hjælpemidler til selv at foretage et hemmeligt valg uden en hjælper.
Gitte Lillelund Bech (V), 2012-12-14:
Der blev stillet et ændringsforslag ved anden behandling, som gik ud på, at man skulle fjerne den paragraf, som står i lovforslaget, der handler om, at en ugeavis omdeles mindst 2 gange om måneden i mindst 10 måneder pr. kalenderår eller mindst 1 gang om ugen i mindst 36 uger pr. kalenderår.
Per Stig Møller (KF), 2002-01-16:
Det, der står i artiklen, er også interessant, for der står jo, at Bush, siden han overtog embedet, har fastholdt, at han vil fastholde moratoriet, selv om han ikke vil udelukke - og det er jo det, der er afgørende, og som hr. Villy Søvndal er inde på - fremtidige test.
Morten Østergaard (RV), 2014-12-12:
Men det kan også være, at det, hr. Ole Birk Olesen sigter til, er spørgsmålet om kontanthjælpsreformen, hvor vi jo har indrettet ydelserne sådan, at der ikke er økonomisk tilskyndelse til at vælge arbejdsmarkedet til og uddannelse fra, fordi vi har udvidet den såkaldte ungeydelse op til 30 år, og det betyder, at uddannelsesparate unge i langt højere grad i dag nu søger mod uddannelse.
Helge Adam Møller (KF), 2004-03-26:
, fordi vi nu har fået en justitsminister, en konservativ justitsminister, som fører konservativ og borgerlig retspolitik, og som tør gennemføre det, der er behov for, og sende klare signaler til dem, der bryder loven, om, at det at bryde loven har en konsekvens, og som samtidig vil hjælpe dem, der bryder loven, med hurtigst muligt at komme tilbage på rette vej.
Joachim B. Olsen (LA), 2014-12-09:
Det første element, som i virkeligheden handler om afbureaukratisering, når der bliver lavet frivilligt arbejde i f.eks. idrætsforeninger, altså at der ikke bliver stillet de samme arbejdsmiljømæssige krav til det arbejde, der bliver lavet derude, synes vi er rigtig fornuftigt og rigtig godt, for der har været alt for meget bureaukrati i forbindelse med frivilligt arbejde i f.eks. idrætsforeninger.
Karen Hækkerup (S), 2009-11-19:
Jeg tror ikke, at man kommer videre med den debat, så derfor vil jeg bruge min tid på at stille ministeren et helt andet spørgsmål, og det er: Når nu ministeren gerne vil hjælpe dem, der hjælper os, har jeg forstået, at ministeren gerne vil hjælpe politiet, at han gerne vil hjælpe domstolene, men skulle vi så ikke tage og hjælpe fængslerne?
Marianne Jelved (RV), 1999-01-14:
Jeg er fuldstændig klar over, at man også kan diskutere overgangsbestemmelserne - bl.a. var fru Pernille Sams inde på den problemstilling - for der er jo ingen, der ønsker, at det er en tilfældighed, på en eller anden måde en tilfældighed, der pludselig gør, at en aktionær får en aktie for meget - i anførselstegn - når det ikke har været tanken, at man skulle have en bestemmende indflydelse og komme i den situation.